Πρόκειται για την ανάρτηση ειδησεογραφικού υλικού στον παγκόσμιο ιστό είτε ως επανέκδοση κάποιων έντυπων εφημερίδων είτε ως αυτόνομες εκδόσεις. Οι ηλεκτρονικές εκδόσεις δημιούργησαν πληθώρα νέων ευκαιριών που ευνόησαν τις εφημερίδες όσον αφορά τον ανταγωνισμό με τα υπόλοιπα μέσα σε σχέση με την ταχύτητα με την οποία παρουσιάζουν ένα συμβάν, επιπλέον έριξε δραματικά το κόστος, καθώς οι εφημερίδες δεν χρειάζεται πλέον να εκτυπώνουν τόσο πολύ. Τα ηλεκτρονικά μέσα και τα δημοσιεύματά τους διαθέτουν πνευματικά δικαιώματα και διέπονται από τους ίδιους νόμους (συκοφαντία, ιδιωτικότητα) με τα παραδοσιακά μέσα ενημέρωσης.Η ιδέα της διαδικτυακής εφημερίδας και της διαδικτυακής δημοσιογραφίας εμφανίστηκαν περίπου τον ίδιο καιρό με την μαζική επέκταση του διαδικτύου και τη δημιουργία του Παγκόσμιου Ιστού (World Wide Web) στην δεκαετία του 1990.

Βασικά πλεονεκτήματα
--------------------

* Ψηφιοποίηση και σύγκλιση
* Περισσότερη διαδραστικότητα μεταξύ κοινού-δημοσιογράφου
* Νέα επίπεδα άμεσης πληροφόρησης
* Δυνατότητα σχολιασμού των ειδήσεων

Διαχωρισμός έντυπης-διαδικτυακής εφημερίδας
-------------------------------------------

Το κύριο χαρακτηριστικό που διαχωρίζει μια έντυπη έκδοση από μια διαδικτυακή, εκτός από το γεγονός ότι η μια βρίσκεται στο διαδίκτυο, είναι ότι μια διαδικτυακή εφημερίδα χαρακτηρίζεται από μεγάλα επίπεδα διαδραστικότητας και πολυμεσικότητας.Πιο συγκεκριμένα μια διαδικτυακή εφημερίδα προσπερνάει τα βασικά χαρακτηριστικά μιας έντυπης εφημερίδας (κείμενο, εικόνα), με τη χρήση βίντεο, ήχου, υπερσυνδέσμων, κινούμενων σχεδιαγραμμάτων, διαδραστικών παιχνιδιών, διαδραστικών γραφημάτων, όπως για παράδειγμα ένα χάρτη ή ένα χρονοδιάγραμμα που παρέχουν πληροφορίες ευκολότερα και αμεσότερα στον δέκτη.

Αντίκτυπος στην παραδοσιακή δημοσιογραφία
-----------------------------------------

Η έλευση της διαδικτυακής εποχής είχε τεράστιο αντίκτυπο στο ρόλο της δημοσιογραφίας με αποτέλεσμα ο ρόλος του δημοσιογράφου να αλλάζει συνεχώς καθώς σήμερα ο καθένας μπορεί να δημοσιεύει υλικό, ένα προνόμιο που κατείχαν παραδοσιακά μόνο οι επαγγελματίες του χώρου της δημοσιογραφίας. Έτσι, ο δημοσιογράφος πλέον δεν δημοσιεύει απλά υλικό αλλά λειτουργεί ως μια μορφή φίλτρου στο σημερινό χάος πληροφοριών που επικρατεί στο διαδίκτυο.

Μεγαλύτερες διαδικτυακές εφημερίδες
-----------------------------------

| Α/Α | Τίτλος |
| --- | --- |
| 1 | The New York Times |
| 2 | The Guardian |
| 3 | The Washington Post |
| 4 | The Daily Mail |
| 5 | Kompas |
| 6 | Liberty Times |
| 7 | USA Today Αρχειοθετήθηκε 2018-07-06 στο Wayback Machine. |
| 8 | The Wall Street Journal |
| 9 | The Daily Telegraph Αρχειοθετήθηκε 2019-06-03 στο Wayback Machine. |
| 10 | China Daily |

Παραπομπές
----------

1. ↑  Καραμέρη, Δήμητρα Α Μ 14803 (2019). *Κατασκευή διαδικτυακής εφημερίδας με τη χρήση CMS Silverstripe*. .
2. ↑  Ardévol Mallol, Clara; Balart, Andrea; Balart, Irina; Batlle, Meritxell; Canalda Larios, Gemma; Campdabadal, Marta; Campbell, Jordan; Caseiro, Gonçalo *και άλλοι*. (2017-04). *Assessing quality in online journalism: final report 2016-2017*. .
3. ↑  Ardévol Mallol, Clara; Balart, Andrea; Balart, Irina; Batlle, Meritxell; Canalda Larios, Gemma; Campdabadal, Marta; Campbell, Jordan; Caseiro, Gonçalo *και άλλοι*. (2017-04). *Assessing quality in online journalism: final report 2016-2017*. .
4. ↑  Rosales, Rey G. (2006). *The Elements of Online Journalism*. iUniverse. ISBN 978-0-595-39708-2.
5. ↑  Rosales, Rey G. (2006). *The Elements of Online Journalism*. iUniverse. ISBN 978-0-595-39708-2.
6. ↑  Canter, Lily (2014-04). «From traditional gatekeeper to professional verifier: how local newspaper journalists are adapting to change» (στα αγγλικά). *Journalism Education : The Journal of the Association of Journalism Education* **3**: 102–119. ISSN 2050-3903. Αρχειοθετήθηκε από το πρωτότυπο στις 2020-04-03.. Ανακτήθηκε στις 2020-05-14.